Publication: Magyar Közlöny
Issue: MK-2010-132 (Year: 2010, Number: 132)
Era: contemporary
Section: „(4) A helyi önkormányzatok társulásairól és együttmûködésérõl szóló 1997. évi CXXXV. törvény 8., 9. és 16. §-a szerinti
Paragraph Index: 374

(3) A (2) bekezdés c) és d) pontja szerinti forrás illetmény- vagy munkabéremelésre, vagy a meglévõ létszám határozatlan idõre szóló foglalkoztatással történõ növelésére irányuló felhasználása kizárólag abban az esetben lehetséges, és a (2) bekezdés a) pontja szerinti többletbevétel ilyen célú felhasználására is csak abban az esetben adható engedély, ha a forrás tartós és a következõ évben a költségvetési szerv költségvetésében eredeti elõirányzatként megtervezik. Ellenkezõ esetben a forrás illetmény- vagy munkabéremelésre nem használható fel, és annak terhére a meglévõ létszám bõvítése csak határozott idõre szóló foglalkoztatás mellett lehetséges. A (2) bekezdés b) pontja szerinti forrás csak a maradványhoz rendelt kötelezettségvállalás céljának megfelelõen történhet. A költségvetési szervek elõirányzatai felhasználásáról való rendelkezés 100/C. § (1) A költségvetési szerv költségvetésének kiadási elõirányzatait terhelõ fizetési kötelezettség vállalása (a továbbiakban: kötelezettségvállalás) vagy ilyen követelés (bevételi elõirányzat teljesítése érdekében történõ) elõírása – törvényben meghatározott kivétellel – a költségvetési szerv vezetõjének vagy az általa – kormányrendeletben foglaltak szerint – írásban megbízott személynek a hatáskörébe tartozik. Központi költségvetési szervek esetében a kötelezettségvállalásnak kormányrendeletben meghatározott tartalmú elõirányzat-felhasználási terven kell alapulnia. A kötelezettségvállalást – kormányrendeletben foglalt körben és módon – be kell jelenteni a kincstárnak.

Source: https://magyarkozlony.hu/hivatalos-lapok/72d32261196d8c74f73240625c0cadfefecccc7e/dokumentumok/4af2a61ae75d718dd3b1d1137331a07cfccf1c97/letoltes